Alexander, episcopus, servus servorum Dei, dilectis filiis Araudo, abbati, [et fratribus] monasterii Sancti Benedicti supra Ligerim, salutem et apostolicam benedictionem. Justis petentium desideriis dignum est nos facilem prebere consensum et vota que a rationis tramite non discordant effectu sunt prosequente complenda. Eapropter, dilecti in Domino filii, vestris justis postulationibus grato concurrentes assensu, concordiam quam inter vos omnes et venerabilem cantorem, fratrem vestrum, constituistis, tam vos quam successores vestros et omnes priores officiososque, qui reddituri singulis annis sunt cantori, ut dicitur: dominus abbas viginti solidos, prior noster decem solidos, prior de Parcyaco decem, prepositus de Dyaco decem, prior de Regula decem, prepositus de Saltu decem, thesaurarius decem, camerarius decem, prepositus istius vil[l]e sex solidos, celerarius quatuor, infirmarius quatuor, elemosinarius quatuor, capicerius quatuor, magister operis quatuor, prior de Germiniaco quatuor solidos, pristinarius duos, prior de Castro Novo super Carum sex solidos, prior de Sacro Cesare sex, prepositus de Castillione vigint solidos, prior de Valliaco quatuor, prior de Sancto Brycio sex, prior de Sancto Aniano sex solidos, prior de Gyemo Veteri sex, prepositus de Curte Marigniaco sex, prior de Castelleta duos, prepositus de Viliaribus quatuor, prior de Lauriaco decem, prior de Villa Abbatis duos, prior de Monasteriolo quatuor, prior de Castro Novo super Ligerim quatuor, prior de Vitryaco quatuor, prepositus de Yevra villa sex, prior de Yevra castro sex, prior de Stampis decem, prior de Arnicu[r]te sex, prior de Germici alias Ouarti sex, prior de Mitinguis, monete Anglie, duos, prior de sancto Jacobo de Burona decem, prior de Sancto Hylario quatuor, Cenomanensis monete, prior de Magniaco alias Chesa, duos, prepositus Aurelie sex, prior de Sancto Gervasio sex, ob quod debet aliquid in choro reparare, etiam debet eos procurare in secunda feria prime ebdomade quadragesime, hoc etiam firmiter tenere precipimus ut nulli priorum ad predictum festum venientium exeundi licencia concedatur donec debitum cantori, alias armario, persolvat, auctoritate apostolica confirmamus et presentis scripti patrocinio communimus, decernimusque ut omnino hominum non liceat hanc paginam nostre confirmationis infringere vel aliquatenus contraire. Si quis autem id attentare presumpserit indignationem omnipotentis Dei, beatorum Petri ac Pauli, apostolorum ejus, se noverit incursurum. Datum in curia nostra, tercio kalendas maii, anno Domini millesimo centesimo quadragesimo octavo, anno ipsius pape tercio.